pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พลเรือเอก ณรงค์ เน้นแนวทางการป้องกันและติดตามผลกระทบจากสารเคมี เพื่อความปลอดภัยทางด้านอาหาร
วันศุกร์ที่ 17 กุมภาพันธ์ 2560
รอง นรม. พลเรือเอก ณรงค์ เน้นแนวทางการป้องกันและติดตามผลกระทบจากสารเคมี เพื่อความปลอดภัยทางด้านอาหาร
รอง นรม. พลเรือเอก ณรงค์ เน้นแนวทางการป้องกันและติดตามผลกระทบจากสารเคมี เพื่อความปลอดภัยทางด้านอาหาร
วันนี้ (17 กุมภาพันธ์ 2560) พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการแห่งชาติว่าด้วยการพัฒนายุทธศาสตร์การจัดการสารเคมี ครั้งที่ 1 / 2560 ซึ่งมีผลของการประชุมสรุปสาระสําคัญดังนี้
ที่ประชุมฯ รับทราบความคืบหน้าการเตรียมความพร้อมต่อการให้ภาคยานุวัติอนุสัญญามินามาตะว่าด้วยปรอท สืบเนื่องมาจากกรมควบคุมมลพิษ ได้มีการนําเสนอแผนการเตรียมความพร้อมในการเข้าร่วมเป็นภาคีในอนุสัญญามินามาตะว่าด้วยปรอท ซึ่งปัจจุบันกรมควบคุมมลพิษอยู่ระหว่างการเตรียมความพร้อมด้านกฎหมายเพื่อรองรับพันธกิจของอนุสัญญามินามาตะฯ เพื่อเข้าร่วมเป็นภาคีอนุสัญญามินามาตะ โดยได้เล็งเห็นถึงข้อดีมากกว่าข้อเสีย ที่จะเป็นประโยชน์ให้กับประชาชนคนไทยในอนาคต
สําหรับโรคมินามาตะ เป็นโรคที่เกิดจากพิษจากสารปรอท โดยมีอาการของเด็กขาดสารอาหาร มีอาการวิกลจริตอย่างอ่อน ๆ กรีดร้อง นัยน์ตาดําขยายกว้างเล็กน้อย ลิ้นแห้ง แต่ไม่พบสาเหตุของการผิดปกติ แขนขาเคลื่อนไหวลําบาก มีการกระตุกตัวแข็ง แขนขาบิดงออย่างรุนแรง เพราะโรคนี้แสดงผลต่อระบบประสาทส่วนกลาง ซึ่งโรคดังกล่าวได้ถูกค้นพบครั้งแรกที่เมืองมินามาตะ ประเทศญี่ปุ่น เมื่อ 1 พฤษภาคม พ.ศ. 2499 โดยเกิดจากการทิ้งน้ําเสียที่มีสารปรอทเจือปนออกมา ทางคณะกรรมการฯ จึงเล็งเห็นถึงความสําคัญ เกี่ยวกับสุขภาพของประชาชน จึงได้รับทราบและเห็นชอบในการเข้าร่วมภาคีอนุสัญญาฯ เพื่อนําแนวทางการป้องกันโรคดังกล่าว มาเป็นแนวทางในการออกกฏหมายพระราชบัญญัติในการห้ามการผลิตและห้ามการนําเข้าสารปรอท โดยมีเป้าหมายในการยกเลิกการผลิตตลอดทั่วทั้งประเทศให้ได้ภายในปี พ.ศ. 2568 เพื่อนําเสนอในที่ประชุมคณะรัฐมนตรีพิจารณาต่อไป
นอกจากนี้ ที่ประชุมฯ ได้เห็นชอบในการเสนอการจัดทําร่างพระราชบัญญัติความปลอดภัยจากการใช้สารป้องกันกําจัดศัตรูพืช ตามยุทธศาสตร์ที่ 3 ของแผน 12 กําหนดให้ปรับปรุงกฎหมายสารเคมีการเกษตรให้ทันสมัย และควบคุมการใช้สารเคมีการเกษตรที่เป็นอันตรายต่อสุขภาพอย่างเคร่งครัด เนื่องมาจากปัญหาสารพิษตกค้างในผักและผลไม้ในอัตราที่สูง ระดับความเสี่ยงของสารเคมีตกค้างในหมู่เกษตรกรและผู้บริโภค และสาเหตุสําคัญ จากข้อจํากัดที่กฎหมายรวมศูนย์การจัดการสารเคมีทุกประเภท จึงจําเป็นจะต้องมีการจัดการสารเคมีที่ต้นทาง ระบบข้อมูลที่เชื่อมอยู่ตลอดห่วงโซ่ และมีส่วนร่วมกันของทุกภาคส่วน ตั้งเจตนารมย์ในการคุ้มครองสุขภาพประชาชนให้ได้บริโภคอาหารและอาศัยอยู่ในสิ่งแวดล้อมที่ปลอดภัย โดยเน้นในหลักการการป้องกันและสร้างการรับรู้ให้เข้าใจอย่างถูกต้องกับทุกภาคส่วน สอดคล้องตามนโยบายของนายกรัฐมนตรี ว่าด้วยความมั่นคงทางด้านอาหาร ที่ประชุมฯ จึงมีมติ มอบหมายให้เลขาฯ ที่รับผิดชอบในเรื่องดังกล่าว ศึกษารายละเอียด และแนวทางการดําเนินงานควบคุมการใช้สารป้องกันกําจัดศัตรูพืช เพื่อนํามาเสนอในที่ประชุมฯ พิจารณาให้ได้ภายในปี พ.ศ. 2560 นี้ ทั้งหมดนี้ จะเป็นการดําเนินงานเพื่อการการขับเคลื่อนการคุ้มครองและปกป้องสุขภาพ และสิ่งแวดล้อมของคนในประเทศไทย ตามยุทธศาสตร์แห่งชาติ 20 ปี ที่จะพัฒนาประเทศไทยให้ก้าวไปสู่ความมั่นคง มั่งคั่ง และยังยืน ต่อไป
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. ร่วมกับภาคีเครือข่าย จัดสัมมนา
วันพฤหัสบดีที่ 21 ธันวาคม 2560
ทส. ร่วมกับภาคีเครือข่าย จัดสัมมนา
กระทรวงทรัพยากรธรรมชาติและสิ่งแวดล้อม โดย กองทุนพัฒนาน้ําบาดาล กรมทรัพยากรน้ําบาดาล ร่วมกับ สถาบันน้ําเพื่อความยั่งยืน สภาอุตสาหกรรมแห่งประเทศไทย จัดการสัมมนา "การบริหารจัดการน้ําสําหรับภาคอุตสาหกรรมใน 14 จังหวัดภาคกลาง: การบูรณาการ การมีส่วนร่วม ความสมดุ
กระทรวงทรัพยากรธรรมชาติและสิ่งแวดล้อม โดย กองทุนพัฒนาน้ําบาดาล กรมทรัพยากรน้ําบาดาล ร่วมกับ สถาบันน้ําเพื่อความยั่งยืน สภาอุตสาหกรรมแห่งประเทศไทย จัดการสัมมนา "การบริหารจัดการน้ําสําหรับภาคอุตสาหกรรมใน 14 จังหวัดภาคกลาง: การบูรณาการ การมีส่วนร่วม ความสมดุลและยั่งยืน ตามแนวทางเศรษฐกิจพอเพียง" โครงการศึกษาและจัดทําแนวทางการบริหารจัดการน้ําภาคอุตสาหกรรมแบบบูรณาการและมีส่วนร่วม
การดําเนินโครงการศึกษาและจัดทําแนวทางการบริหารจัดการน้ําสําหรับภาคอุตสาหกรรมแบบบูรณาการและมีส่วนร่วม เป็นการรับฟังข้อมูลและข้อคิดเห็นจากผู้มีส่วนได้เสียในพื้นที่เพื่อนํามาใช้พัฒนาแนวทางในการบริหารจัดการน้ําสําหรับภาคอุตสาหกรรมอย่างเป็นรูปธรรมซึ่งเป็นที่ยอมรับของทุกภาคส่วน จะสามารถช่วยแก้ไขปัญหาด้านการบริหารจัดการน้ําและตอบสนองความต้องการของแต่ละพื้นที่ได้อย่างตรงจุด และช่วยส่งเสริมและสนับสนุนภาครัฐให้มีข้อมูลหรือมีแนวทางที่สามารถนําไปใช้ประกอบการวางนโยบายหรือแผนยุทธศาสตร์ด้านการบริหารจัดการน้ําที่เหมาะสมต่อไป สอดคล้องกับยุทธศาสตร์ประเทศ (Country Stratege) พ.ศ.2556-2561 ยุทธศาสตร์ที่ 3 การเติบโตที่เป็นมิตรต่อสิ่งแวดล้อม (Green Growth) ในประเด็นหลักที่ 21 การจัดการทรัพยากรธรรมชาติและบริหารจัดการน้ํา โดยเน้นการลงทุนด้านการบริหารจัดการน้ํา รวมทั้งยังสอดคล้องกับยุทธศาสตร์กระทรวงทรัพยากรธรรมชาติและสิ่งแวดล้อม ในการบริหารจัดการน้ําผิวดินและน้ําใต้ดินอย่างบูรณาการ มีประสิทธิภาพ เป็นธรรม และยั่งยืน ซึ่งมีเป้าประสงค์เพื่อให้ประชาชนในพื้นที่เป้าหมายมีแหล่งน้ําที่มีการอนุรักษื ปรับปรุง ฟื้นฟู และพัฒนาเพื่อเป็นแหล่งน้ําต้นทุนที่มีปริมาณเพียงพอโดยการมีส่วนร่วม โดยมีกลยุทธที่สําคัญคือ การสร้างกลไกการบริหารจัดการทรัพยากรน้ําแบบบูรณาการ และส่งเสริมการมีส่วนร่วมของทุกภาคส่วน ให้มีการใช้ทรัพยากรน้ําเป็นฐานในการพัฒนาประเทศและคุณภาพชีวิตที่ดีของประชาชน รวมทั้งการพัฒนาและฟื้นฟูแหล่งน้ําเพื่อเพิ่มน้ําต้นทุน เพิ่มประสิทธิภาพการกระจายน้ํา บูรณาการน้ําผิวดิน ใต้ดิน และกําหนดมาตรฐานพัฒนาระบบน้ําสะอาด
โดยในวันนี้ (21 ธ.ค. 60) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากระณรมชาติและสิ่งแวดล้อม ได้ให้เกียรติเป็นประธานเปิดงานสัมมนา "การบริหารจัดการน้ําสําหรับภาคอุตสาหกรรมใน 14 จังหวัดภาคกลาง: การบูรณาการ การมีส่วนร่วม ความสมดุลและยั่งยืน ตามแนวทางเศรษฐกิจพอเพียง" โครงการศึกษาและจัดทําแนวทางการบริหารจัดการน้ําภาคอุตสาหกรรมแบบบูรณาการและมีส่วนร่วม และกล่าวปาฐกถาพิเศษ เรื่อง "ทิศทางการบริหารจัดการน้ําของประเทศตามนโยบายของรัฐบาล" ณ ห้องแกรนด์บอลรูม โรงแรมดิเมอรัลด์
รัฐบาลไทย-ข่าวทำเนียบรัฐบาล-นายกรัฐมนตรีขอให้ทุกคนติดตามข่าวสารบ้านเมืองภายนอกประเทศ เผยรัฐบาลพร้อมขับเคลื่อนเศรษฐกิจภายในประเทศให้สมดุล
วันพุธที่ 2 มกราคม 2562
นายกรัฐมนตรีขอให้ทุกคนติดตามข่าวสารบ้านเมืองภายนอกประเทศ เผยรัฐบาลพร้อมขับเคลื่อนเศรษฐกิจภายในประเทศให้สมดุล
นายกรัฐมนตรีขอให้ทุกคนติดตามข่าวสารบ้านเมืองภายนอกประเทศ เผยรัฐบาลพร้อมขับเคลื่อนเศรษฐกิจภายในประเทศให้สมดุล
วันนี้ (2 มกราคม 2562 ) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรี ว่า วันนี้เป็นการทํางานนัดแรกในการประชุมคณะรัฐมนตรีประจําปี พ.ศ. 2562 ซึ่งเป็นการทํางานต่อเนื่องสืบต่อจากปีที่ผ่านมา มีหลายอย่างที่ต้องแก้ไขปรับปรุงให้สอดรับกับปัญหาตามสถานการณ์ในปัจจุบัน โดยสิ่งที่กังวลคือปัญหาด้านเศรษฐกิจที่มีหลายส่วนเกี่ยวพันกับภายนอกประเทศ จึงอยากให้ทุกคนติดตามข่าวสารบ้านเมืองข้างนอกด้วย ทั้งเรื่องราคาน้ํามัน สงครามทางการค้าที่มีผลกระทบทั้งสิ้น แต่เราก็พยายามขับเคลื่อนภายในของเราให้ได้ ทําให้เศรษฐกิจของเราอยู่ในสภาพที่ดีและสมดุล ทั้งขนาดใหญ่ ขนาดกลาง ขนาดเล็ก รวมถึงภาคเกษตรกรที่เราให้ความสําคัญเป็นที่สุด
----------------------------------------------------
รัฐบาลไทย-ข่าวทำเนียบรัฐบาล-พาณิชย์ เผยคำขอที่เกี่ยวข้องกับสารสกัดจากกัญชา ประชาชนสามารถตรวจค้นได้
วันพุธที่ 21 พฤศจิกายน 2561
พาณิชย์ เผยคําขอที่เกี่ยวข้องกับสารสกัดจากกัญชา ประชาชนสามารถตรวจค้นได้
กระทรวงพาณิชย์ เน้นย้ําการพิจารณาตรวจค้นคําขอที่เกี่ยวข้องกับสารสกัดจากกัญชา เป็นไปตามกระบวนการและขั้นตอนทางกฎหมาย ประชาชนสามารถตรวจค้นได้
เผยมี 2 คําขอที่แจ้งปฏิเสธการจดสิทธิบัตรแล้ว แต่ยังต้องเปิดโอกาสให้ผู้ยื่นคําขอได้ชี้แจงหากไม่เห็นด้วยกับการแจ้งปฏิเสธดังกล่าว
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่าการพูดถึง 11 คําขอเดิม เป็นการพูดถึง 11 คําขอที่อ้างถึงในข่าว อย่างไรก็ดี ได้สั่งการให้กรมทรัพย์สินทางปัญญาค้นข้อมูลคําขอสิทธิบัตรที่เกี่ยวข้องกับตํารับยา (องค์ประกอบที่มีหลายส่วนผสมซึ่งมีสารสกัดจากกัญชาเป็นส่วนผสมหนึ่งในนั้น) เพิ่มเติม และได้รับรายงานผลการตรวจค้นข้อมูลเบื้องต้นจากฐานข้อมูลสิทธิบัตรไทย ขณะนี้พบว่ามี 31 คําขอ
นายสนธิรัตน์ เปิดเผยว่า “คําขอสิทธิบัตรที่ผ่านการตรวจสอบเบื้องต้น กรมทรัพย์สินทางปัญญาจะประกาศโฆษณาเพื่อเปิดเผยรายละเอียดการประดิษฐ์ แก่สาธารณะ ซึ่งประชาชนสามารถเข้าไปตรวจค้นในระบบได้ด้วยตนเองทางเว็บไซต์ กรมทรัพย์สินทางปัญญา และหากต้องการคัดสําเนาคําขอก็สามารถมาขอดําเนินการได้ที่กรมฯ การดําเนินการในขั้นตอนต่างๆ ดังกล่าวเป็นที่เปิดเผย ไม่มีการปกปิด และสามารถตรวจสอบได้”
นายสนธิรัตน์ กล่าวเพิ่มเติมว่า “สําหรับประเด็นที่มีการกล่าวอ้างว่า กรมทรัพย์สินทางปัญญาเตรียมรับจดสิทธิบัตร 2 คําขอ ได้แก่ คําขอเลขที่ 0601002456 และคําขอเลขที่ 0501005232 ซึ่งปรากฏสถานะของคําขอบนเว็บไซต์ของกรมทรัพย์สินทางปัญญาว่า “พนักงานเจ้าหน้าที่สั่งชี้แจงก่อนรับจดทะเบียน” เป็นความเข้าใจที่คลาดเคลื่อน ที่จริงสองคําขอดังกล่าวเจ้าหน้าที่ได้แจ้งปฏิเสธการจดสิทธิบัตรแล้ว        แต่เนื่องจากในกระบวนการจดทะเบียนสิทธิบัตร เมื่อเจ้าหน้าที่ตรวจสอบขั้นการประดิษฐ์อย่างละเอียดแล้ว จะต้องแจ้งผลให้ผู้ยื่นคําขอทราบ และหากผู้ยื่นคําขอไม่เห็นด้วยก็จะชี้แจงเหตุผล ทั้งนี้ ถ้าผู้ยื่นคําขอไม่ชี้แจง กรมทรัพย์สินทางปัญญาจะยกเลิกคําขอตามกฎหมายต่อไป”
รัฐบาลไทย-ข่าวทำเนียบรัฐบาล-14 เมษายน 2560
วันจันทร์ที่ 1 พฤษภาคม 2560
14 เมษายน 2560
สาร พลเอก ประยุทธ์ จันทร์โอชา นายกรัฐมนตรี เนื่องในโอกาส “วันแห่งครอบครัว” ประจําปี 2560
ครอบครัวเป็นสถาบันพื้นฐานทางสังคมที่มีความสําคัญยิ่งในการพัฒนาคน ตั้งแต่อยู่ในครรภ์ของมารดา
โดยการทําหน้าที่อบรมเลี้ยงดู หล่อหลอมกล่อมเกลาจิตใจเพื่อบ่มเพาะให้สมาชิกในครอบครัว มีความสมบูรณ์แข็งแรงทั้งสุขภาพกายและจิตใจ รวมทั้งการอบรมสั่งสอนให้รู้จักหน้าที่ มีความรับผิดชอบต่อตนเองและสังคม มีคุณธรรม จริยธรรม มีระเบียบวินัย มีความอ่อนน้อมถ่อมตนและมีความกตัญญู รู้จักการเสียสละเพื่อส่วนรวมและมีจิตวิญญาณความเป็นประชาธิปไตยและรักชาติบ้านเมือง โดยเฉพาะการปลูกจิตสํานึกให้สมาชิกครอบครัว ทุกคนดําเนินชีวิตอยู่บนความไม่ประมาทตามหลักปรัชญาเศรษฐกิจพอเพียง เพื่อร่วมสืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช เพื่อจะได้เติบโตเป็นบุคลากรที่มีคุณภาพของชาติบ้านเมืองต่อไป
คณะรัฐมนตรีได้มีมติเห็นชอบให้วันที่ 14 เมษายนของทุกปีเป็นวันแห่งครอบครัว เพื่อสร้างความตระหนักให้ประชาชนเห็นความสําคัญของครอบครัว และกระตุ้นให้ทุกภาคส่วนให้ความสําคัญกับสถาบันกับครอบครัว โดยใช้ประเพณีสงกรานต์อันเป็นประเพณีสําคัญของชาติเป็นโอกาสสําคัญ ในการที่จะสร้างความสัมพันธ์ของครอบครัวให้แน่นแฟ้น และสมาชิกในครอบครัวได้แสดงออกถึงความรัก ความกตัญญูและความเอื้ออาทรห่วงใยต่อกันในครอบครัว ซึ่งจะทําให้พื้นฐานของสังคม มีความแข็งแกร่งและเป็นต้นทุน ที่สําคัญในการพัฒนาประเทศ
ให้มีความเจริญอย่างมั่นคงและยั่งยืนตลอดไป
ในโอกาส “วันแห่งครอบครัว” ประจําปี 2560 ผมขออาราธนาคุณพระศรีรัตนตรัยและอํานาจ สิ่งศักดิ์สิทธิ์ในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดดลบันดาลประทานพรให้พี่น้องชาวไทยทุกครอบครัว
จงประประสบแต่ความสุข ความเจริญ มีกําลังกายกําลังใจที่เข้มแข็ง เพื่อร่วมกันสร้างสรรค์พัฒนาสังคมไทยให้เป็นสังคมที่อบอุ่น มีสันติสุข และมีความเจริญก้าวหน้าอย่างมั่นคงยิ่ง ๆ ขึ้นไป
...............................................................
รัฐบาลไทย-ข่าวทำเนียบรัฐบาล-นายกรัฐมนตรี กำชับดูแลเกษตรกรที่ประสบภัยน้ำท่วมอย่างเต็มที่ ห้ามเพิกเฉยหากประชาชนร้องขอความช่วยเหลือ
วันอาทิตย์ที่ 11 พฤศจิกายน 2561
นายกรัฐมนตรี กําชับดูแลเกษตรกรที่ประสบภัยน้ําท่วมอย่างเต็มที่ ห้ามเพิกเฉยหากประชาชนร้องขอความช่วยเหลือ
นายกรัฐมนตรี กําชับดูแลเกษตรกรที่ประสบภัยน้ําท่วมอย่างเต็มที่ ห้ามเพิกเฉยหากประชาชนร้องขอความช่วยเหลือ
วันนี้ (11 พฤศจิกายน 2561) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ก่อนเดินทางไปปฏิบัติภารกิจที่สาธารณรัฐฝรั่งเศส ว่า
กระทรวงเกษตรฯ ได้สั่งการให้เกษตรจังหวัดรวบรวมข้อมูลความเดือดร้อนของเกษตรกรในพื้นที่น้ําท่วมรายงานผู้ว่าราชการจังหวัดทราบทุกระยะ และเป็นแกนกลางประสานหน่วยเกษตรในพื้นที่ร่วมกันทํางานเป็นทีมลงไปช่วยเหลือเกษตรกรผู้ประสบภัย เช่น การระบายน้ํา การช่วยเหลือด้านพืช สัตว์ ประมง ฯลฯ
พร้อมทั้งเตรียมการชดเชยช่วยเหลือตามระเบียบทางราชการ เพื่อบรรเทาความเดือดร้อนจากการขาดรายได้ที่ผลผลิตเสียหายด้วยความรวดเร็ว และหากจําเป็นต้องจัดซื้อจัดจ้างวัสดุเพื่อซ่อมแซมสาธารณะประโยชน์ด้านการเกษตรหรือชลประทาน จะต้องดําเนินการด้วยความโปร่งใส เมื่อประสบปัญหาอุปสรรคที่เกินกําลังของพื้นที่ให้ขอรับการสนับสนุนไปยังส่วนกลางโดยทันที เช่น เครื่องมืออุปกรณ์สูบน้ํา นักวิชาการ สัตวแพทย์ เสบียงสัตว์ เครื่องจักรกล พันธุ์พืช เป็นต้น
"ท่านนายกฯ กําชับให้ดูแลพี่น้องเกษตรกรที่เดือดร้อนอย่างเต็มที่ ห้ามเพิกเฉยหากมีการร้องขอความช่วยเหลือ โดยประชาชนสามารถแจ้งความต้องการไปยังผู้นําท้องถิ่นเพื่อประสานไปยังหน่วยราชการระดับอําเภอและจังหวัดให้ลงไปแก้ไขปัญหาอย่างเร่งด่วน"
------------------------------------------------------
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้ประธานคณะกรรมการ บริษัทโตโยต้า มอเตอร์ ประเทศไทย จำกัด และคณะเข้าพบ
วันพฤหัสบดีที่ 23 เมษายน 2563
รัฐมนตรีสุริยะฯ ให้ประธานคณะกรรมการ บริษัทโตโยต้า มอเตอร์ ประเทศไทย จํากัด และคณะเข้าพบ
รัฐมนตรีสุริยะฯ ให้ประธานคณะกรรมการ บริษัทโตโยต้า มอเตอร์ ประเทศไทย จํากัด และคณะเข้าพบ
วันนี้ (23 เมษายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายนินนาท ไชยธีรภิญโญ ประธานคณะกรรมการ บริษัทโตโยต้า มอเตอร์ ประเทศไทย จํากัด นําคณะผู้บริหารของบริษัทฯ เข้าพบ เพื่อหารือประเด็นการบังคับใช้มาตรฐานมลพิษยูโร 6 และนโยบายสนับสนุนยานยนต์ไฟฟ้าภายใต้คณะกรรมการยานยนต์ไฟฟ้าแห่งชาติ โดยมีผู้บริหารกระทรวงอุตสาหกรรม ร่วมด้วย ณ ห้องประชุม1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ ห่วงใยประชาชนในการรับข้อมูลข่าวสาร
วันพุธที่ 6 พฤศจิกายน 2562
นายกฯ ห่วงใยประชาชนในการรับข้อมูลข่าวสาร
วันจันทร์ที่ 4 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอกประยุทธ์ จันทร์โอชา นายกรัฐมนตรี แสดงความห่วงใยประชาชนในการรับข้อมูลข่าวสาร และไม่ต้องการให้ตกเป็นเหยื่อของขบวนการแชร์ลูกโซ่ โดยขอให้ประชาชนศึกษาข้อมูลต่าง ๆ ด้วยความรอบคอบ อย่าหลงเชื่อการโฆษณาให้ดอกเบี้ยสูงเกินจริง ทั้งนี้ รัฐบาลให้ความสําคัญ ในการแก้ปัญหาการฉ้อโกงเป็นวาระแห่งชาติ รวมถึงขับเคลื่อนร่างพ.ร.บ. ป้องกันและปราบปรามการกระทําผิดในลักษณะแชร์ลูกโซ่ นอกจากนี้ยังมีหน่วยงานที่เกี่ยวข้องช่วยกันเฝ้าระวังแก้ปัญหา และรับเรื่องราวร้องทุกข์ เช่น กระทรวงดิจิทัลเพื่อเศรษฐกิจและสังคม และกรมสอบสวนคดีพิเศษ หากมีข้อสงสัยสามารถส่งข้อมูลให้หน่วยงานที่เกี่ยวข้องตรวจสอบ เพื่อแก้ไขปัญหาความเดือดร้อนของประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษก ศบค. เผยเตรียมหารือมาตรการผ่อนคลายกิจการผับ/บาร์/คาราโอเกะ ในรูปแบบ New Normal เน้นลดความเสี่ยงโควิด-19
วันศุกร์ที่ 19 มิถุนายน 2563
โฆษก ศบค. เผยเตรียมหารือมาตรการผ่อนคลายกิจการผับ/บาร์/คาราโอเกะ ในรูปแบบ New Normal เน้นลดความเสี่ยงโควิด-19
โฆษก ศบค. เผยเตรียมหารือมาตรการผ่อนคลายกิจการผับ/บาร์/คาราโอเกะ ในรูปแบบ New Normal เน้นลดความเสี่ยงโควิด-19
วันนี้ (19 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยความคืบหน้าในการดูแลผู้ป่วยติดเชื้อไวรัสโควิด-19 จํานวน 38 คนที่ทําการกักตัวสังเกตอาการ และการนําคนไทยเดินทางกลับจากประเทศอียิปต์ว่า ผู้ป่วยติดเชื้อไวรัสโควิด-19 บางคนรักษาหายแล้ว และผู้ป่วยอีกหลายคนที่ไม่แสดงอาการเลย จึงจําเป็นต้องรักษาตามอาการเพราะขณะนี้ยังไม่มีวัคซีนในการป้องกัน ทั้งนี้ กรมควบคุมโรคและกรมการแพทย์ได้ประสานงานจัดบุคลากรทางการแพทย์สําหรับให้คําปรึกษาคนไทยในอียิปต์ทางแอปพลิเคชัน LINE เพื่อลดความกังวลระหว่างรอการเดินทางกลับ ซึ่งในวันที่ 3 กรกฎาคม และ 8 กรกฎาคม จะมีเที่ยวบินนําคนไทยเดินทางกลับจากประเทศอียิปต์วันละ 200 คน และอีก 2 เที่ยวบินที่ยังไม่ระบุวันที่ รวมทั้งหมดกว่าพันคน สําหรับการนําคนไทยเดินทางกลับจากประเทศซูดานนั้น จะมีเที่ยวบินในวันที่ 24 มิถุนายน มีจํานวน 200 คน ซึ่งมีการเตรียมความพร้อมสําหรับผู้ที่จะเดินทางกลับ อาทิ Fit to Fly และความเป็นไปได้ในการตรวจหาเชื้อไวรัสโควิด-19 ก่อนเดินทางกลับ และจะต้องเตรียมสถานที่สําหรับกักตัวหากพบผู้ป่วยติดเชื้อ โดยได้รับความร่วมมือจากแพทย์ทหาร กองกําลังทหารไทยที่ปฏิบัติภารกิจ ณ ประเทศซูดาน ในการดูแลความเรียบร้อยและการเตรียมความพร้อมนําคนไทยเดินทางกลับด้วย
โฆษก ศบค. ชี้แจงถึงกรณีกลุ่มนักดนตรีที่ได้รับผลกระทบจากการแพร่ระบาดของเชื้อไวรัสโควิด-19 ขณะนี้ สถานบันเทิงต่าง ๆ ยังไม่สามารถเปิดให้บริการได้ นายกรัฐมนตรีในฐานะผู้อํานวยการ ศบค. ห่วงใยทุกอาชีพที่ได้รับความเดือดร้อน จึงสั่งการให้คณะทํางานผ่อนคลายกิจการ/กิจกรรม หารือกับกลุ่มนักดนตรีสําหรับหามาตรการเพื่อเปิดกิจการ/กิจกรรม แบบ New Normal เน้นลดความเสี่ยงในการติดเชื้อไวรัสโควิด-19 รวมถึงในวันอาทิตย์ (21 มิ.ย.) จะมีการหารือกับผู้แทนผู้ประกอบกิจการ ผับ/บาร์/คาราโอเกะ เพื่อหาแนวทางเตรียมความพร้อมสําหรับการเปิดกิจการ
โฆษก ศบค. ชี้แจงเพิ่มเติมถึงแนวทาง Travel Bubble ว่า ไม่ได้หมายถึงการท่องเที่ยวเพียงอย่างเดียว แต่รวมถึงการเดินทางที่เข้ามาเพื่อการประกอบกิจกรรม/กิจการทางเศรษฐกิจ การผลักดันให้เศรษฐกิจดีขึ้น ทั้งในส่วนของนักธุรกิจ กลุ่มผู้ใช้แรงงานที่มีฝีมือรวมไปถึงบุคคลที่ใบอนุญาตให้สามารถทํางานในประเทศไทย ซึ่งจะมีส่วนช่วยให้เศรษฐกิจไทยขับเคลื่อนไปภายใต้การดูแลควบคุมอย่างทั่วถึง ซึ่งยังต้องมีการหารือและพิจารณาอย่างรอบคอบ พร้อมทั้งผ่านการพิจารณาจากที่ประชุมใหญ่ ศบค. อีกครั้งด้วย
ในตอนท้าย โฆษก ศบค. เผยว่า นายกรัฐมนตรี ในฐานะ ผอ.ศบค. ชื่นชมคนไทยที่ร่วมมือร่วมใจผ่านการฟื้นฟูสถานการณ์ไวรัสโควิด-19 ได้รับคําชื่นชมจากต่างประเทศ ซึ่งสถานการณ์ที่เกิดขึ้นนี้ได้นําไปสู่การทํางานในรูปแบบใหม่ของประเทศไทย คือ “ภารกิจรวมไทย สร้างชาติโดยคนไทยทุกคน” ถึงเวลาที่เราต้องรวมพลังปฏิบัติตามแนววิธีใหม่ ซึ่งการเตรียมการที่ดี มีวินัย ให้ความร่วมมือนั้น จะทําให้ประเทศสามารถเดินหน้าต่อไปได้
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อธิบดีกรมบัญชีกลางยืนยัน บัตรสวัสดิการผู้มีรายได้น้อย จะช่วยยกระดับคุณภาพชีวิตของประชาชนอย่างยั่งยืน
วันพฤหัสบดีที่ 19 ตุลาคม 2560
อธิบดีกรมบัญชีกลางยืนยัน บัตรสวัสดิการผู้มีรายได้น้อย จะช่วยยกระดับคุณภาพชีวิตของประชาชนอย่างยั่งยืน
อธิบดีกรมบัญชีกลางยืนยันบัตรสวัสดิการผู้มีรายได้น้อยจะช่วยยกระดับคุณภาพชีวิตของประชาชนอย่างยั่งยืน ผู้ที่ทําผิดจากเงื่อนไขหากเป็นร้านค้าจะถูกถอนจากทะเบียนร้านค้าธงฟ้าประชารัฐ-เรียกคืนเครื่อง EDC ผู้มีสิทธิที่ร่วมทําผิดจะถูกตัดสิทธิในบัตร-ต้องคืนเงิน
วันที่ 18 ต.ค.60 นางสาวสุทธิรัตน์ รัตนโชติ อธิบดีกรมบัญชีกลาง กระทรวงการคลัง ชี้แจงประเด็นบัตรสวัสดิการผู้มีรายได้น้อย ตามที่ นายจาตุรนต์ ฉายแสง แกนนําพรรคเพื่อไทย ระบุถึงบัตรสวัสดิการแห่งรัฐว่า อาจเป็นเรื่องใหญ่กว่าที่เป็นอยู่ เรื่องนี้ดําเนินการเมื่อวันที่ 1 ต.ค.ที่ผ่านมา และกําลังเป็นกระแสวิพากษ์วิจารณ์หลากหลาย เริ่มจากข่าวความไม่รัดกุม มีช่องโหว่ โดยผู้มีรายได้น้อยเอาบัตรสวัสดิการไปแลกเป็นเงินกับร้านธงฟ้าประชารัฐในพื้นที่ซึ่งถือว่าผิดเงื่อนไข ความไม่เท่าเทียมของประโยชน์ที่ได้รับ และยังไม่ชัดเจนว่ารัฐจะจ่ายเงินให้นานแค่ไหน ทําให้ไม่ทราบว่าโครงการบัตรคนจนนี้จะใช้เงินงบประมาณรวมทั้งหมดเท่าไร จะเอาเงินจากที่ใดมาอุดหนุน จะขึ้นภาษีหรือไม่ อย่างไร จึงควรวางแผนป้องกันไม่ให้บัตรคนจน กลายเป็นแรงจูงใจให้ผู้ถือบัตรไม่อยากพ้นจากการเป็นคนจน และโครงการนี้จะมีผลต่อเศรษฐกิจและสังคมในอนาคตอย่างไร นั้น
กรมบัญชีกลาง ขอชี้แจงว่า บัตรสวัสดิการแห่งรัฐมีวัตถุประสงค์เพื่อให้ความช่วยเหลือด้วยการแบ่งเบาภาระค่าใช้จ่ายในครัวเรือนและค่าใช้จ่ายในการเดินทางให้แก่ผู้มีสิทธิ รวมทั้งเพื่อให้ภาครัฐมีฐานข้อมูลของประชาชนกลุ่มเป้าหมายที่รัฐบาลต้องการให้ความช่วยเหลือ ซึ่งจะช่วยเพิ่มประสิทธิภาพของการจัดสวัสดิการสังคม และการให้ความช่วยเหลือของภาครัฐ ยกระดับคุณภาพชีวิตของประชาชนอย่างยั่งยืน รวมทั้งสามารถกํากับติดตามค่าใช้จ่ายสวัสดิการต่าง ๆ ได้อย่างเป็นระบบ
สําหรับผู้ที่กระทําผิดไปจากเงื่อนไขการใช้บัตรสวัสดิการแห่งรัฐที่กําหนดไว้ หากเป็นร้านค้าธงฟ้าประชารัฐ กระทรวงพาณิชย์จะถอนออกจากทะเบียนร้านค้าธงฟ้าประชารัฐ และกรมบัญชีกลางจะดําเนินการเรียกคืนเครื่อง EDC จากเจ้าของร้านทันที ส่วนผู้มีสิทธิที่ร่วมกระทําผิดจะถูกตัดสิทธิในบัตรสวัสดิการแห่งรัฐ และต้องคืนเงินให้แก่ทางราชการ รวมทั้งอาจมีโทษตามที่กฎหมายกําหนดด้วย
งบประมาณที่ใช้ในการดําเนินการบัตรสวัสดิการแห่งรัฐ กรมบัญชีกลางจะเบิกจ่ายจากเงินงบประมาณรายจ่ายประจําปีงบประมาณ พ.ศ. 2561 ภายใต้กองทุนประชารัฐเพื่อเศรษฐกิจและฐานราก จํานวน 41,940 ล้านบาท และในปีต่อไปจะใช้จากเงินงบประมาณรายจ่ายประจําปี ภายใต้กองทุนประชารัฐฯ ซึ่งได้รับการจัดสรรไว้เพื่อการดําเนินการด้านสวัสดิการแห่งรัฐในแต่ละปี
การให้ความช่วยเหลือผ่านบัตรสวัสดิการแห่งรัฐ รัฐบาลต้องการให้ประชาชนผู้มีสิทธินําบัตรไปใช้ในการแบ่งเบาภาระค่าใช้จ่ายในชีวิตประจําวันในเบื้องต้นก่อน โดยจะติดตามประเมินผลการให้สวัสดิการแต่ละประเภทมาปรับปรุงให้มีความเหมาะสม สอดคล้องกับความต้องการแต่ละพื้นที่ นอกจากนี้ ภาครัฐจะมีการส่งเสริมด้านอาชีพ มีการให้ความรู้ในแต่ละด้านเพิ่มเติม เพื่อยกระดับคุณภาพชีวิตของผู้มีสิทธิให้สามารถดํารงชีวิตได้อย่างยั่งยืน
----------------------
รัฐบาลไทย-ข่าวทำเนียบรัฐบาล-สธ.กำหนดแนวทางเว้นระยะห่างทางสังคมในโรงพยาบาล
วันพฤหัสบดีที่ 9 เมษายน 2563
สธ.กําหนดแนวทางเว้นระยะห่างทางสังคมในโรงพยาบาล
กระทรวงสาธารณสุข กําหนดแนวทางเว้นระยะห่างทางสังคมในโรงพยาบาล เพื่อลดความแออัด ลดการแพร่กระจายเชื้อในแผนกผู้ป่วยนอกช่วงการระบาดของเชื้อโควิด 19  ขอความร่วมมือประชาชนให้ข้อมูลที่เป็นจริง เพื่อให้ได้รับการรักษาเร็ว ลดความเสี่ยงเกิดปอดอักเสบรุนแรง
กระทรวงสาธารณสุข กําหนดแนวทางเว้นระยะห่างทางสังคมในโรงพยาบาล เพื่อลดความแออัด ลดการแพร่กระจายเชื้อในแผนกผู้ป่วยนอกช่วงการระบาดของเชื้อโควิด 19 ขอความร่วมมือประชาชนให้ข้อมูลที่เป็นจริง เพื่อให้ได้รับการรักษาเร็ว ลดความเสี่ยงเกิดปอดอักเสบรุนแรง
บ่ายวันนี้ (9 เมษายน 2563) ที่ศูนย์ปฏิบัติการด้านข่าวในภาวะฉุกเฉิน กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า การให้บริการในแผนกผู้ป่วยนอกของโรงพยาบาล โดยเฉพาะโรงพยาบาลรัฐ มีความแออัดของผู้มารับบริการ ส่วนใหญ่เป็นผู้ป่วยที่มีโรคเรื้อรังหรือผู้สูงอายุที่มีความเสี่ยง หากติดเชื้อจะมีอาการรุนแรงและมีโอกาสเสียชีวิตมากกว่าคนทั่วไปหลายเท่า การเว้นระยะห่างทางสังคมซึ่งเป็นมาตรการสําคัญที่จะลดการแพร่กระจายเชื้อทําได้ค่อนข้างยาก กระทรวงสาธารณสุขจึงออกแนวทางลดความแออัดในแผนกผู้ป่วยนอก เพื่อลดความเสี่ยงของการแพร่กระจายเชื้อโควิด-19 เป็นการสํารองกําลังคนและอุปกรณ์ทางการแพทย์ไว้รองรับหากเกิดการระบาดรุนแรง
โดยผู้ป่วยที่มีอาการทั่วไปดี คงที่ และผลการตรวจล่าสุดคงที่ไม่มีปัญหา มีแนวทางคือ การรับยาร้านยาใกล้บ้าน ส่งยาถึงบ้านทางไปรษณีย์ เลื่อนนัดตรวจให้นานขึ้น หรือให้คําปรึกษาทางไกล (Tele-consult) สําหรับผู้ป่วยที่อาการไม่ดีขึ้นหรือผลการตรวจล่าสุดมีปัญหา ควรมาตรวจตามนัดเดิม โดยอาจสอบถามรายละเอียดและช่องทางอํานวยความสะดวกจาก รพ. ก่อนไปรับบริการ ส่วนผู้ป่วยที่เจ็บป่วยรุนแรงฉุกเฉินสามารถไปรับบริการห้องฉุกเฉินได้ตามปกติ
นอกจากนี้ ได้ปรับแนวทางการดูแลรักษาผู้ติดเชื้อโควิด 19 ล่าสุด ณ วันที่ 8 เมษายน 2563 ทําให้ผู้ป่วยที่มีภาวะปอดอักเสบจะได้รับยา Favipiravir เร็วขึ้นกว่าแนวทางการรักษาเดิม ซึ่งกระทรวงสาธารณสุข ได้ร่วมกับผู้เชี่ยวชาญจากสมาคมวิชาชีพที่เกี่ยวข้อง และโรงเรียนแพทย์ต่างๆ ปรับปรุงแนวทางเป็นระยะตามความเหมาะสม โดยพิจารณาจากความรู้ที่เข้ามาใหม่ สถานการณ์จํานวนผู้ป่วย และทรัพยากรที่มี เพื่อให้เกิดประโยชน์สูงสุดต่อผู้ป่วยในภาพรวมของประเทศ และขอย้ําว่า แม้ว่าจะติดเชื้อโควิด-19 แต่ไม่มีอาการหรือมีอาการเพียงเล็กน้อยคล้ายไข้หวัด ต้องเข้ารับการดูแลในโรงพยาบาลหรือสถานที่ที่โรงพยาบาลจัดไว้ให้ เช่น hospitel จนครบอย่างน้อย 14 วัน เพื่อความปลอดภัยของท่านและลดโอกาสแพร่เชื้อไปสู่ผู้อื่นในสังคม จากนั้นเมื่อแพทย์ประเมินว่าหายจากโรค และปลอดภัยแล้วควรพักฟื้นต่อที่บ้านหรือหากจําเป็นต้องไปทํางานให้พยายามแยกตัวห่างจากผู้อื่น และสวมหน้ากากอนามัยไว้ตลอด จนครบ 1 เดือนนับจากตรวจพบเชื้อหรือเริ่มมีอาการ
“สิ่งสําคัญคือ ความร่วมมือจากประชาชนให้ข้อมูลที่เป็นจริงและครบถ้วน เพื่อการวินิจฉัยโรคที่ถูกต้องรวดเร็ว ลดความเสี่ยงของตัวเองต่อการเกิดปอดอักเสบรุนแรง ลดการแพร่กระจายเชื้อไปสู่คนในครอบครัว และยังช่วยสร้างความปลอดภัยให้กับบุคลากรทางการแพทย์ที่จะต้องไปให้การดูแลรักษาผู้อื่นต่ออีกด้วย” นายแพทย์สมศักดิ์กล่าว
*********************************** 9 เมษายน 2563
รัฐบาลไทย-ข่าวทำเนียบรัฐบาล-รองนายกรัฐมนตรี ชมพิพิธภัณฑ์สถานแห่งชาติ เติร์กเมนิสถาน
วันจันทร์ที่ 18 กันยายน 2560
รองนายกรัฐมนตรี ชมพิพิธภัณฑ์สถานแห่งชาติ เติร์กเมนิสถาน
รองนายกรัฐมนตรี ชมพิพิธภัณฑ์สถานแห่งชาติ เติร์กเมนิสถาน
วันนี้ (17 กันยายน 2560) เวลา 13.30 น. ตามเวลาท้องถิ่น ณ ประเทศเติร์กเมนิสถาน (ช้ากว่าเวลาที่ประเทศไทย 2 ชั่วโมง) พลเอก ธนะศักดิ์ ปฏิมาประกร รองนายกรัฐมนตรี นายสุวัฒน์ จิราพันธุ์ เอกอัครราชทูต ณ กรุงอังการา และคณะ เดินทางไปชมพิพิธภัณฑ์สถานแห่งชาติ เติร์กเมนิสถาน ซึ่งเก็บรวบรวมโบราณวัตถุ เก่าแก่แสดงถึงประวัติความเป็นมา เครื่องมือในการดํารงชีวิต ของชาวเติร์กในอดีต